Lav et referat af nedenstående tekst:

Tekst:
En ældre vindmølle er løbet løbsk på Mors. Det oplyser Midt- og Vestjyllands Politi på Twitter. - Løbsk vindmølle nordvest for krydset Næssundvej og Vilsundvej, skriver politiet natten til mandag. Næssundvej er derfor spærret for færdsel mellem Harrehøjvej og Vildsundvej af frygt for at vingerne kan blæse af vindmøllen. Politiet oplyser på Twitter, at folk fra Hjemmeværnet er tilstede i området, og at der ikke er nogen tidshorisont for, hvornår situationen er løst. Morsø kommune den 29/12 kl. 2205: Løbsk vindmølle nordvest for krydset Næssundvej og Vilsundvej. Næssundvej er spærret for færdsel mellem Harrehøjvej og Vilsundvej. Der er hjemmeværn på stedet. P.t. ingen tidshorisont. Udvikling i sagen kan følges på Twitter. Større område afspærret Mandag morgen oplyser Jan Nørrum, der er vagtchef ved Midt- og Vestjyllands Politi, til TV 2, at det stadig er uvist, hvorfor vindmøllen er løbet løbsk. - Teknikere har over natten tilset vindmøllen, men de har ikke kunnet komme op i selve vindmølletårnet, da det er for farligt, siger Jan Nørrum. Et område i en radius af 150 meter fra vindmøllen er blevet afspærret som følge af situationen. Der bor ingen mennesker i området tæt på vindmøllen. Mølle fjernet tidligere Der er tale om en vindmølle på 175 kilowatt af mærket DWP. Vindmøllen er opstillet i 1986. Den er omkring 30 meter høj, oplyser vagtchefen. En lignende mølle blev fjernet fra samme sted i 2015 på grund af samme problem, oplyser politiet på Twitter. Dengang endte det med at toppen af vindmøllen blev revet løs og faldt ned. Ingen kom til skade.

Referat:
En ældre vindmølle er løbet løbsk på Mors. Politiet har afspærret en vej af frygt for, at vingerne falder af.